
A HR pálya bemutatása a területen működő szakemberek és az emberi erőforrás tanácsadó szakos hallgatók véleményének tükrében

A dolgozat témája az emberi erőforrás tanácsadó mester szak hallgatói véleményének összevetése gyakorló HR-es szakemberek tapasztalataival. A Szent István Egyetem 2011/2012-es tanévben végzős hallgatóit és 2012/2013-as tanévben tanulmányaikat megkezdő nappali és levelező tagozatos hallgatóit vizsgáltam.
A kutatás célja a HR-es szakemberek körében jellemző munkához fűződő értékek feltárása, valamint a mindennapos tevékenységekhez szükséges képességek, ismeretek bemutatása. Ezzel összefüggésben arra keresem a választ, hogy az emberi erőforrás tanácsadó képzés mennyire fedi le a gyakorló szakemberek elképzeléseit, képesség- és ismeretbeli igényeit.
A kutatás alapját három módszer adja: a Super-féle munkaérték-kérdőív, két önálló szerkesztésű kérdőív (külön a gyakorló szakembereknek és külön a végzős hallgatóknak) és a vizsgált felsőoktatási szak képzési kimeneti követelményeinek elemzése. Ezen módszerekkel kívánom hipotéziseimet igazolni.
A vizsgálat egyik legfőbb eredményeként megfogalmazható, hogy a HR pálya új szemléletű megközelítése van kialakulófélben.



